শিৱসাগৰৰ ঘিলাগুৰি অঞ্চলত আজি পুৱা এটা পুখুৰীত উপঙি থকা অৱস্থাত এজন যুৱকৰ মৃতদেহ উদ্ধাৰ হোৱা ঘটনাই অঞ্চলটোত চাঞ্চল্যৰ সৃষ্টি কৰিছে।
ঘটনা বিৱৰণী মতে শিৱসাগৰ নগৰৰ পৰা প্ৰায় ১২ কিলোমিটাৰ নিলগৰ ঘিলাগুৰি অঞ্চলৰ ইমৰান হুছেইন নামৰ ব্যক্তি এগৰাকীৰ ঘৰৰ পিছফালে থকা এটা পুখুৰীত আজি পুৱা তেওঁৰ ঘৰত কাম কৰা ব্যক্তি গৰাকীয়ে এটা মৃতদেহ উপঙি থকা অৱস্থাত প্ৰত্যক্ষ কৰে।
লগে লগে ঘটনা সম্পৰ্কত আৰক্ষীক খবৰ দিয়াত আৰক্ষী ঘটনাস্থলীত উপস্থিত হৈ মৃতদেহ টো পুখুৰীৰ পৰা উদ্ধাৰ কৰে। মৃত যুৱকজন শিৱসাগৰ চহৰৰ গণকপট্টী নিৱাসী প্ৰদীপ দত্তৰ পুত্ৰ ৰূপৰাজ দত্ত (১৮) বুলি চিনাক্ত কৰা হৈছে।
যুৱকজনৰ পৰিয়ালে জানিবলৈ দিয়া মতে মানসিক ভাৱে অসুস্থ ৰূপৰাজ দত্তই দেওবাৰে ৰাতি প্ৰায় ১০ঃ৩০ মান বজাত ঘৰৰ পৰা ওলাই গৈছিল।
কি পৰিস্থিতিত যুৱকজন চহৰৰ পৰা ১২ কিলোমিটাৰ দূৰত্বৰ ঘিলাগুৰি অঞ্চলৰ এগৰাকী অচিনাকী লোকৰ বাৰীৰ ভিতৰত সুমাই থকা এটা পুখুৰীত পৰি মৃত্যু হয় তাক লৈও ৰহস্যৰ সৃষ্টি হৈছে।
লাচিতলৈ সন্মান, নে অপমান?
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
